Xabi Alonso

Xabier Alonso Olano (født 25. november 1981) er en spansk-baskisk fotballtrener og tidligere fotballspiller som er hovedtrener for den tyske klubben Bayer Leverkusen.


== Personlig ==
Alonso ble født inn i en berømt fotballfamilie. Hans far «Periko» Alonso spilte for FC Barcelona på 1980-tallet og vant to seriemesterskap med Real Sociedad. Xabis bror Mikel Alonso spiller også sentral midtbane for klubben Real Sociedad. Han har også en annen bror ved navn Jon som er fotballdommer.
I 2010 ble Alonso tildelt utmerkelsen Lan Onari av regjeringen i den autonome regionen Baskerland.


== Klubbfotball ==


=== Real Sociedad ===
Alonso begynte sin fotballkarriere i Real Sociedad og gjorde sin debut for klubben i 1999-2000 sesongen. Hans første kamp sro mot Logroñes 1. desember 1999 i en cupkamp. Han spilte fjorten kamper den første sesongen.
Den påfølgende sesongen ble Alonso lånt ut til SD Eibar før han returnerte for å spille for førstelaget igjen. Han var på laget da Real Sociedad endte på 2.-plass i serien bak Real Madrid i 2002-2003-sesongen. Han scoret tre mål på 33 kamper.


=== Liverpool ===

Alonso ble hentet til Liverpool fra Real Sociedad av Rafael Benítez sommeren 2004. Han er en etablert landslagsspiller for Spania, og  spilte i EM i fotball 2004, i Portugal og i VM 2006, i Tyskland.
Xabi Alonso debuterte for Liverpool borte mot Bolton Wanderers 29. august 2004. Alonsos første mål for Liverpool kom på frispark i kamp mot Fulham, 16. oktober 2004.
Han brakk ankelen etter en takling fra Frank Lampard i en kamp mot Chelsea, 1. nyttårsdag 2005. Alonso kom relativt raskt tilbake og spilte i Mesterliga-finalen 25. mai 2005, da Liverpool hentet inn AC Milans 3-0 ledelse. Alonso scoret Liverpools utligningsmål (3-3) på en retur fra en straffe han selv hadde bommet på.
Han har scoret fra sin egen banehalvdel to ganger på mindre enn ett år med venstrebenet mot Luton, og med høyrebenet mot Newcastle. 
20. september 2006 scoret Alonso det som BBC kalte «an outrageous strike» fra hans egen halvdel mot Newcastle i en midtuke-kamp i serien. I et intervju på Sky News, fortalte Alonso at han trener på slike langskudd på trening. Begge målene var like, slått fra langt inne på egen halvdel. Det var hans første mål for Liverpool siden langmålet mot Luton, noe som gjør han til den første spilleren i moderne tid som har scoret to suksessive mål for sin egen klubb fra egen halvdel.
8. juni 2007 signerte Xabi en forlengelse av kontrakten sin frem til 2012, og stilnet dermed en rekke rykter om overgang vekk fra Anfield. Sommeren 2008 ble imidlertid Alonso koblet til en overgang til italienske Juventus, først og fremst på grunn av Liverpools interesse for midtbanespilleren Gareth Barry, men senere kjøpte laget danske Christian Poulsen fra Sevilla.Alonso ble imidlertid værende, selv om han selv uttrykte at han følte seg «uønsket» av manager Benitez.Alonso deltok ved Liverpools sterke høstsesong. I løpet av høsten 2008 fikk fire motspillere røde kort etter taklinger av spanjolen. Alonso bidro blant annet med en scoring i borteoppgjøret mot Chelsea som Liverpool vant 1-0. I løpet av høsten kåret også Setanta til å være den første spilleren i Premier League som passerte 1000 vellykkede pasninger. Sommeren 2009 gikk han til Real Madrid.


=== Bayern München ===
Den 9. mars 2017 gjorde han det klart at han ville legge opp etter sesongen 2016/17.Den 20. mai 2017 spilte han sin siste kamp for Bayern München mot SC Freiburg.


== Landslaget ==
Alonso ble første gang innkalt til landslagsspill i 2003, og gjorde sin debut 30. april 2003 (21 år gammel) i en vennskapskamp mot Ecuador, der Spania vant 4-0. Han deltok i 2006, der han scoret Spania sitt første mål mot Ukraina 14. juni 2006.
I EM i fotball 2008 var Alonso med i troppen som vant et spansk EM-gull for første gang på 44 år. Alonso ble byttet inn i finalen etter 63 minutter, og erstattet Cesc Fàbregas på midtbanen.
I en landskamp mot Danmark den 21. august 2008, bidro Xabi med to scoringer i en 3-0-seier.


== Meritter ==
Spanias herrelandslag i fotball

Europamester: 2008
Med i den spanske troppen i VM-sluttspillet i 2006 og EM i fotball 2008. Han var også med i den Spanske VM troppen til Sør-Afrika i VM 2010, hvor han spilte samtlige av kampene for Spania. I finalen mot Nederland ble Alonso karatesparket i brystet av Nigel De Jong, men kom seg på bena igjen ganske raskt.Liverpool

Vinner Mesterligaen i 2004-05 for Liverpool, og scoret lagets tredje mål på strafferetur i finalen.
Vinner av UEFA Super Cup 2005 for Liverpool.
Vinner FA-cupen i 2006 for Liverpool
Vinner av Comunity Shield 06/07Real Madrid

Vinner av Copa del Rey i 2011 for Real Madrid.
Vinner av La Liga i 2011/2012 for Real Madrid.
Vinner av Supercopa de España i 2012 for Real Madrid.Personlige utmerkelser

Årets Unge Spiller i Spania i 2002/03.
Matchvinner i bronsefinalen i Confederations Cup 2009.


== Trivia ==
Xabi Alonso og Arsenal-spilleren Mikel Arteta var naboer i samme gate da de vokste opp i San Sebastián og bodde ved siden av hverandre i Liverpool. Alonso hjalp også med å overtale tidligere lagkamerat fra Real Sociedad, Juan Ugarte til å gjøre en overgang til Wales og klubben Wrexham i 2004.


== Referanser ==


== Eksterne lenker ==
(en) Xabi Alonso – kategori av bilder, video eller lyd på Commons 
(en) Xabi Alonso på Internet Movie Database 
(de) Xabi Alonso – Munzinger Sportsarchiv 
(en) Xabi Alonso – FIFA 
(en) Xabi Alonso – UEFA 
(fr) Xabi Alonso – LÉquipe 
(en) Xabi Alonso – Transfermarkt 
(en) Xabi Alonso – Transfermarkt (manager) 
(en) Xabi Alonso – national-football-teams.com 
(en) Xabi Alonso – WorldFootball.net 
(en) Xabi Alonso – Soccerbase.com 
(en) Xabi Alonso – FootballDatabase.eu 
Xabi Alonso på Twitter 
Xabi Alonso på Facebook 
Xabi Alonso på Instagram 
(no) Liverpool.no om Alonso
(en) Xabi Alonso Online - Fanside
(en) LFChistory.net – Spillerprofil
(en) BBC Sport – Spillerprofil Arkivert 31. desember 2005 hos Wayback Machine.
(en) Xabi Alonso.ORG